Petrović: Srbija i SAD mogu da se okrenu pozitivnom razvoju odnosa
Ocenjujući budući razvoj srpsko–američkih odnosa, novi ambasador Srbije u Vašingtonu, Vladimir Petrović, ocenio je da poseta potpredsed
“Sada je legitimizovano da se mi ne slažemo oko statusa južne srpske pokrajine Kosova i Metohije i da ćemo se, pošto se slažemo da se ne slažemo, okrenuti drugim stvarima, to jest pozitivnom razvoju odnosa naše dve zemlje.” “Kao što znamo ovo je godina velike svetske ekonomske krize koja je počela u Americi i koja još uvek traje. Sticajem okolnosti, velike američke firme su u dosta lošoj situaciji. Mi ne očekujemo značajnije investicije velikih američkih firmi. Mislim da ćemo se kroz nedavnu visoku posetu Srbiji koncentrisati na razvoj ekonomskih odnosa koji su bili solidni i u prethodnom periodu. U Srbiji su prisutne i veće američke firme ali mi ćemo - kao ambasada, a to je i moj cilj kao ambasadora – nastojati da stavimo naglasak na mala i srednja preduzeća i da pokušamo da privučemo ta preduzeća za investicije u Srbiji. Mislim da tu nismo bili naročito aktivni u prethodnom periodu i da je tu šansa Srbije da privuče američki capital. Apsolutno – to će takodje da bude jedan od mojih prioriteta. Ovih dana smo imali nekoliko kulturnih dogadjaja – imali smo izložbe srpskih autora i muzeja u Vašingtonu. Mislim da je kulturna razmena dobar način da se poboljšaju i politički odnosi. Što se tiče obrazovne razmene, imamo nekoliko oficira koji su na visokim vojnim školama u Americi. To ćemo nastojati da postignemo i u civilnom sektoru, recimo u oblasti zdravstva, kako bismo privukli što više naših studenata da dodju na doškolavavanje. Takodje ćemo pokušati da privučemo američke studente da dodju i da se upoznaju sa našom kulturom i da provedu neko vreme na našim obrazovnim institucijama. “Postoji veliki broj uspešnih ljudi u našoj dijaspori. Pokušaćemo da ih privučemo da investiraju. Posle više godina loše situacije u Srbiji, sada je idealan moment za investiranje. Takodje, cilj ambasade i moj cilj kao ambasadora je da imamo politiku otvorenih vrata prema našim državljanima koji žive u Americi, a takodje i prema ljudima koji su poreklom sa naših prostora. Oni jednostavno mogu da dodju u ambasadu, mogu uvek da se konsultuju sa nama pošto predstavljamo jednu vrstu servisa za njih. Moj prioritet će svakako biti da imamo dobru saradnju sa našom dijasporom u Americi.